Да такой нагоды для наведвальнікаў быў падрыхтаваны і сюрпрыз – на ўваходзе ў залу экспазіцыі побач з макетам сядзібы Крывашэіна размясціліся яе часткі, што змаглі захавацца пасля пажару. Аб тым жа, якое значэнне мела для шклаўчан гэтае гістарычнае месца гаварыў ганаровы госць, мясцовы ўмелец і паэт Мікалай Пунчанка. Дарэчы, прыйшоў ён не з пустымі рукамі: перадаў музею сваю работу – выяву герба горада, выкананую ў тэхналогіі чэканкі.